Konakovo

Konakovo () om Venäman lidn Tverin agjan suvipäivnouzmas. Se om agjan kudenz' lidn eläjiden lugun mödhe, om Konakovon ümbrikon (edel vn 2023 semendkud — rajonan) administrativižeks keskuseks da palaks, sen üks'jäine lidn.

 Istorii 
Eländpunktan aluz om pandud kut Kuznecovo-žilo vl 1806. Vspäi 1929 sen nimi om Konakovo Porfirii Konakov-revolücioneran kanzannimen mödhe. Vodele 1936 lähižen Korčevanlidnan eläjad (läz koumed tuhad) oliba sirtud Konakovoho Ivan'kovon vezivaradimen sauvondan tagut. Konakovo sai lidnan statusad vl 1937.

Konakovon ižandusen päsarakod oma sauvondmaterialiden tegimišt (terazkonstrukcijad) da sömtegimišt (leibänkombinat, maidtegim, osötran kazvatandan tegim), mugažo fajanstegim«Konakovon fajans»-kompanijan sait (faience.konakovo.org).  (alusenpanend 1809, tegim Kalininan nimed nevondkundaližen aigan, vspäi 2006 radab vaiše paloin) i Konakovon GRES ratas lidnas. Ende mehaniziruidud instrumentan tegim radoi mugažo.

 Geografijan andmused 
Lidn sijadase ümbrikon pohjoižpäivnouzmas, läz Donhovk-jogensud Volgan oiktal randal (Ivan'kovon vezivaradim), 124 m ü.m.t. keskmäižel korktusel.

Matkad Tverihesai om 55 km lodeheze orhal vai 82 km avtotedme. Lähembaine lidn om Dubn (Moskvan agj) 25 km pohjoižpäivnouzmha orhal vai 32 km avtotedme.

 Tobmuz 
Konakovon lidnankund oli vll 2005−2023. Kaik viž pen't küläd da pen' Energetik-žilo mülüiba lidnankundha Konakovon ližaks. Lidnankundan pind oli 81,5 nellikkilometrad.

Lidnankundan tobmuden pämez' oli sen Deputatoiden nevondkundan ezimez'. Nevondkund om pästtud radmaspäi vn 2024 kezakus, Jelena Ganzük radoi sen likvidatoran vn 2024 sulakuspäi, edel händast Irina Korotenkova (kül'mku 2023 — sulaku 2024). Nened ristitud radoiba nevondkundan ezimehen: Aleksandr Dzübak (reduku 2020 — kül'mku 2023), Dmitrii Kozirev (viluku 2019 — reduku 2020), Valerii Maksimov (2006 — uhoku 2018). Lidnankundan Administracijan ezmäine varapämez' (mer) oli Dmitrii Kolupanskii vn 2021 kezakuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 41 291 ristitud, lidnankundan — 42 094 ristitud, rajonan pol', vn 2021 lidnan — 33 560 ristitud. Kaik 39 345 eläjad oli lidnas vl 2017. Kaikiš suremb lidnan ristitišt oli 44 600 eläjad vl 1998.

Ortodoksižen hristanuskondan viž pühäpertidKonakovon pühäpertid sobory.ru-saital.  oma letud lidnas: nell' jumalanpertid i časoun'. Kaks' tošt jumalanpertid ei ole kaičenus. Baptizman loičendpert' om avaitud.

Lapsiden opendusen aluzkundad oma ühesa nimitadud i nomeruidud päivkodid (nomer 1, 3, 6, 7, 9..12, 14), seičeme keskškolad (nomer 1..3, 6..9), gimnazii (nomer 5), specialine (korrekcine) škol VIII toižendan, čomamahtoiden škol, lapsiden da norišton Olimp-sportškol üks'borcuindoiden sportškol. Konakovon kolledžKonakovon kolledžan sait (koncol.ru). , energetine kolledžMEI:n filialan Konakovos sait (energokolledge.ru).  (MEI:n filial), mugažo Moskvan i Tverin üläopendusen aluzkundoiden nell' tošt filialad oma lidnan professionaližen opendusen aluzkundoikš.

 Transport 
Avtobusad (viž maršrutad) da maršruttaksid (nell' maršrutad) oma kundaližeks transportaks lidnas, ned-žo ühtenzoittas ezilidnoidenke da Tverinke. Konakovon GRES-raudtestancii om lopstancijaks «Klin — Konakovo»-jonol, om ezilidnelektrojonusid Moskvhasai. Jogivaldmad oma lidnas lebukateriden täht.

«Moskv — Piter»-avtote i raudte ristikoitas tahondad kaks'kümnes kilometras suvipäivlaskmha lidnaspäi.

 Galerei 

 Homaičendad 

 Irdkosketused 
 Lidnan da sen ümbrikon tobmuden sait (konakovoregion.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Tverin agjan lidnad
*